27. ΑΠΟΦΑΣΙΣ ΔΙΟΙΚΗΤΙΚΟΥ ΣΥΜΒΟΥΛΙΟΥ Ι.Κ.Α. Αριθ. 332 της 7 Ιουλ./20 Αυγ. 1970 (ΦΕΚ Β΄ 584) Περί επεκτάσεως της παρά τω ΙΚΑ ασφαλίσεως, δια τους κλάδους παροχών ασθενείας και μητρότητος ες το εν ενεργεία προσωπικόν των εκτός ασφαλιστικής περιοχής ΙΚΑ εδρευόντων Οργανισμών Τοπικής Αυτοδιοικήσεως νομών τινών. Λαβόν υπ' όψιν: α)Τας διατάξεις των άρθρ. 2, 3, 4, 7 και 13 του Α.Ν. 1846/51 «περί Κοινωνικών Ασφαλίσεων», ως ετροποποιήθησαν μέχρι τούδε. β)Τας διατάξεις των άρθρ. 1-4 της υπ' αριθ. 55575/Ι.479/18.11.65 Α.Υ.Ε. «περί τροποποιήσεως και συμπληρώσεως διατάξεων Κανονισμών ΙΚΑ περί υπαγωγής εις την ασφάλισιν και εισπράξεως των εισφορών ως και περί κωδικοποιήσεως τούτων». γ)Τας διατάξεις των άρθρ. 5 και 7 του Ν.Δ. 3710/1957, «περί τροποποιήσεως της περί διοικήσεως και ελέγχου του ΙΚΑ νομοθεσίας κλπ.». δ)Τας υπ' αριθ. 123/37/2.9.69, 128/19/29.7.69, 16/5/15.7.69, 125/5.8.69, 77/20/69 προτάσεις των παρά τοις Υποκ/μασι του ΙΚΑ Καλαμάτας, Πύργου, Κυπαρισσίας, Χίου και Ηγουμενίτσης, αντιστοίχως, ΤΔΕ, δια των οποίων προτείνεται η επέκτασις της ασφαλίσεως δια τους κλάδους παροχών ασθενείας εις το εν ενεργεία και συντάξει προσωπικόν των Οργανισμών Τοπικής Αυτοδιοικήσεως των νομών Ηλείας, Μεσσηνίας, Χίου, Θεσπρωτίας. ε)Το υπ' αριθ. 52416α/1970 εισηγητικόν σημείωμα της Δ/νσεως Ασφαλίσεως περί αποδοχής των προτάσεων των ΤΔΕ, αποφασίζει ομοφώνως: 1.Την επέκτασιν της παρά τω ΙΚΑ ασφαλίσεως δια τους κλάδους παροχών ασθενείας και μητρότητος εις το προσωπικόν των εκτός ασφαλιστικής περιοχής ΙΚΑ εδρευόντων Οργανισμών Τοπικής Αυτοδιοικήσεως των νομών Ηλείας (πλην των δήμων), Μεσσηνίας, Χίου και Θεσπρωτίας. Η ασφαλιστική αρμοδιότης ανατίθεται εις τα Υποκ/ματα ΙΚΑ Πύργου, Καλαμάτας (διά τας επαρχίας Καλαμών, Μεσσήνης και Πυλίας) Κυπαρισσίας (διά την επαρχίαν Τριφυλίας), Χίου και Ηγουμενίτσης αντιστοίχως. Ως ημερομηνία ενάρξεως εφαρμογής της ασφαλίσεως ορίζεται η πρώτη του μεθεπομένου μηνός από της δημοσιεύσεως της παρούσης εις την Εφημερίδα της Κυβερνήσεως. 